laion/Wikipedia-Exotic huggingface dataset:
আসাদুজ্জামান আসাদ

আসাদুজ্জামান আসাদ একজন বাংলাদেশী রাজনীতিবিদ। তিনি রাজশাহী-৩ আসনের সংসদ সদস্য ছিলেন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান। আসাদুজ্জামান আসাদের রাজনীতি শুরু ছাত্র জীবন থেকে ★সভাপতি বাংলাদেশ ছাত্রলীগ,৬নং ওয়ার্ড,রাজশাহী মহানগর(১৯৮৪-৮৫) ★সভাপতি বাংলাদেশ ছাত্রলীগ, রাজশাহী সরকারি সিটি কলেজ (১৯৮৫-৮৭) ★সাধারন সম্পাদক বাংলাদেশ ছাত্রলীগ, রাজশাহী মহানগর(১৯৮৮-৮৯) ★সভাপতি বাংলাদেশ ছাত্রলীগ, রাজশাহী মহানগর(১৯৮৯-৯০) ★সমন্বয়ক ছাত্র সংগ্রাম পরিষদ পরবর্তীতে সর্বদলীয় ছাত্র ঐক্য পরিষদ এবং রাজশাহীঃ ১৯৯০ এর গণ আন্দোলন। ★সভাপতি বাংলাদেশ ছাত্রলীগ, রাজশাহী মহানগর (১৯৯০-৯২) ★যুগ্ন আহবায়ক বাংলাদেশ আওয়ামী যুবলীগ, রাজশাহী জেলা(১৯৯২) ★সাধারণ সম্পাদক বাংলাদেশ আওয়ামী যুবলীগ, রাজশাহী জেলা (১৯৯২-৯৭) ★যুব সংগ্রাম পরিষদ সংগ্রাম পরিষদ, রাজশাহী; ১৯৯৬ এর তত্ত্বাবধায়ক সরকারের দাবিতে আন্দোলন কে গতিশীল করতে যুব নেতৃত্বে ভূমিকা রাখেন। ★আহবায়ক বাংলাদেশ আওয়ামী যুবলীগ, রাজশাহী জেলা (১৯৯৭) ★সভাপতি বাংলাদেশ আওয়ামী যুবলীগ,রাজশাহী জেলা (১৯৯৭-২০০৩) ★সদস্য বাংলাদেশ আওয়ামী যুবলীগ রাজশাহী জেলা (২০০৩) ★যুগ্ম সাধারণ সম্পাদক বাংলাদেশ আওয়ামী লীগ, রাজশাহী জেলা (২০০৪-১৪) ★সাধারণ সম্পাদক বাংলাদেশ আওয়ামী লীগ, রাজশাহী জেলা (২০১৪-১৯) ★সদস্য বাংলাদেশ আওয়ামী লীগ, রাজশাহী জেলা (বর্তমান) দ্বাদশ জাতীয় সংসদ নির্বাচনে তিনি রাজশাহী-৩ (পবা-মোহনপুর) আসনে ১ লাখ ৫৪ হাজার ৯০৯ ভোট পেয়ে বিজয়ী হন। ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান। "জাতীয় সংসদ বিলুপ্ত ঘোষণা রাষ্ট্রপতির"। দৈনিক কালের কন্ঠ। ২০২৪-০৮-০৬। সংগ্রহের তারিখ ২০২৪-০৮-১৪।  "নৌকা নিয়ে প্রথমবারের মতো এমপি হলেন আসাদ"। জাগোনিউজ২৪.কম। ৭ জানুয়ারি ২০২৪।  "আসাদকে মঞ্চে না ডাকায় ক্ষুব্ধ প্রধানমন্ত্রী"। যুগান্তর। সংগ্রহের তারিখ ২০২৪-০১-০৭।  "সংসদ ভেঙে দিয়েছেন রাষ্ট্রপতি"। বিডিনিউজ টোয়েন্টিফোর ডটকম। ১৭ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২৪।  "যা আছে সংসদ ভেঙে দেওয়ার সারসংক্ষেপে"। বাংলা ট্রিবিউন। ৬ আগস্ট ২০২৪। ১৭ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২৪।  "জাতীয় সংসদ বিলুপ্ত ঘোষণা"। দৈনিক জনকণ্ঠ। সংগ্রহের তারিখ ২০২৪-০৮-০৬।
হোর্হে সাম্পাওলি

হোর্হে লুইস সাম্পাওলি মোয়া (স্পেনীয় উচ্চারণ: [ˈxoɾxe sampaˈoli]; জন্ম ১৩ মার্চ ১৯৬০) একজন আর্জেন্টাইন ফুটবল কোচ। তিনি বর্তমানে স্প্যানীয় লা লিগার ক্লাব সেভিয়া কোচের দায়িত্ব পালন করছেন। সাম্পাওলি ২০০৪ সালে কোরোনেল বোলোগ্নেসি'র হয়ে কাজ করে তার কোচিং পেশা শুরু করেন। সাম্পাওলি চিলিয়ান ক্লাব ইউনিভারসিদাদ দ্যা চিলির হয়ে ৩ টি লীগ শিরোপা এবং কোপা সুদামেরিকা জিতে সকলের নজরে আসেন। ২০১৫ সালে চিলি জাতীয় দলের হয়ে নিজ দেশ আর্জেন্টিনাকে কোপা আমেরিকার ফাইনালে হারিয়ে শিরোপা জেতে। ২০১৬ সালের ২৮ জুন সাম্পাওলি ২ বছরের চুক্তিতে সেভিয়ায় যোগ দেয়। ১ বছর পর আর্জেন্টিনার জাতীয় দলের কোচ হওয়ার জন্য সেভিয়ার কোচ হতে পদত্যাগ করেন। ২০১৮ বিশ্বকাপে ব্যর্থতার ফলে বরখাস্ত হওয়ার পর তিনি ব্রাজিলীয় ক্লাব সান্তোস, আতলেতিকো মিনেইরো এবং ইতালীয় লিগ ১-এর ক্লাব ওলাঁপিক মার্সেইয়ের কোচিং করানোর পর ২০২২ সালে পুনরায় তিনি সেভিয়ার কোচের দায়িত্ব নেন। তিনি আর্জেন্টিনার ক্যাসিলদায় জন্মগ্রহণ করেন। কিশোর বয়সে তিনি ফুটবল বিষয় উৎসাহী ছিলেন। স্থানীয় লীগে একটি দলের হয়ে খেলা শুরু করেন পরবর্তিতে নিউওয়েলস ওল্ড বয়েজের যুবদলে যোগ দেন। জঙ্ঘাস্থি ও ফিবুলার সমস্যার কারণে মাত্র ১৯ বছর বয়সে ফুটবল থেকে অবসর নেন। ২০০২ সালের জানুয়ারিতে সাম্পাওলি পেরুর ক্লাব জুয়ান অরিচে কোচ হিসেবে যোগ দেন। তার পেশাদার জীবনের প্রথম ম্যাচ ছিলো ইউনিভারসিতারিওর বিপক্ষে , যেখানে ২-১ গোলে পরাজিত হন। এর কয়েক মাস পর জুনে স্পোর্ট বয়েজে যোগ দেন, ১ম ম্যাচে কোরোনেল বোলোগ্নেসিকে ২-০ গোলে হারায় তার দল। ২০০৪ সালে কোরোনেল বোলোগ্নেসি'তে যোগ দেন। ২০০৫ সালে আপারটুরা লিগে তার দল ৫ম স্থান অধিকার করেন। ২০০৭ সালে তিনি স্পোর্টিং ক্রিস্টালে যোগ দেন। যাইহোক তার সময় ক্রিস্টাল ১৭ ম্যাচে মাত্র ৪ টি জয় পায়। মৌসুম শেষে ক্লাব থেকে বরখাস্ত হন এবং পেরু'তে তার ফুটবল কোচিং ক্যারিয়ার শেষ করেন।
অকল্যান্ড ক্রিকেট দল

অকল্যান্ড ক্রিকেট দল (ইংরেজি: Auckland cricket team, Auckland Aces) নিউজিল্যান্ডের অকল্যান্ড অঞ্চলের প্রতিনিধিত্বকারী প্রথম-শ্রেণীর ক্রিকেট দল। এছাড়াও দলটি অকল্যান্ড এইসেস নামে পরিচিত। নিউজিল্যান্ডের ছয়টি ঘরোয়া প্রথম-শ্রেণীর ক্রিকেট দলের অন্যতম এ দল। অকল্যান্ড ক্রিকেট অ্যাসোসিয়েশন কর্তৃক দলটি পরিচালিত হয়ে আসছে। প্লাঙ্কেট শীল্ডের ইতিহাসে সর্বাধিক সফলতম দল এটি। ২৮বার প্লাঙ্কেট শীল্ডের শিরোপাসহ দশবার ফোর্ড ট্রফি চ্যাম্পিয়নশীপ ও চারবার বার্গার কিং সুপার স্ম্যাশ প্রতিযোগিতার শিরোপা জয়লাভ করেছে অকল্যান্ড এইসেস। সীমিত ওভারের খেলায় দলটি অকল্যান্ড এইসেস নামে পরিচিত পায়। একদিনের চ্যাম্পিয়নশীপে ফোর্ড ও টি২০ খেলায় মন্ডিয়াল ব্যবসায়িক চুক্তিতে পোশাক সরবরাহ করে আসছে। বর্তমানে দলটি ইডেন পার্ক আউটার ওভালে স্বাগতিক দল হিসেবে খেলছে। ২০১৪ সালে দলটি ম্যাকডোনাল্ডস সুপার স্ম্যাশ প্রতিযোগিতায় অংশগ্রহণ করে। এরপর ২০১৫-১৬ মৌসুমে প্রতিযোগিতার শিরোপা জয়লাভে সমর্থ হয়। এটিই তাদের ৪র্থ ঘরোয়া টুয়েন্টি২০ প্রতিযোগিতার শিরোপা জয়। ফলশ্রুতিতে দলটি নিউজিল্যান্ডে সর্বাধিক সেরা দলের মর্যাদা লাভ করে। অকল্যান্ড ক্রিকেট অ্যাসোসিয়েশন নিউজিল্যান্ডের ক্রিকেটের ইতিহাসে সর্বাপেক্ষা সফলতম বৃহৎ সংস্থা হিসেবে আবির্ভূত হয়েছে। প্রতিনিধিত্বকারী অকল্যান্ড দল ২৬বার প্লাঙ্কেট শীল্ডের শিরোপা জয় করে। তন্মধ্যে, ১৯৩৬ থেকে ১৯৪০ সময়কালে একাধারে চারবার জয়ের ধারা অব্যাহত রাখে। বৃহৎ জনঅধ্যুষিত হওয়ায় অকল্যান্ড দলের সফলতায় খেলোয়াড়দের অংশগ্রহণ ব্যাপক ও নিউজিল্যান্ডের জাতীয় দলে খেলোয়াড়দের অংশগ্রহণও বিরাটসংখ্যক। ১৯৭০-এর দশকে লিস্ট এ ক্রিকেট প্রবর্তনের পর থেকে একদিনের প্রতিযোগিতায় অকল্যান্ড নয়বার শিরোপা জয় করে। সাম্প্রতিককালে ২০১১ সালে সর্বশেষ এ সফলতা পায় দলটি। ১৮৭৩ সালে অকল্যান্ড ক্রিকেট অ্যাসোসিয়েশন গঠিত হয়। একই বছরে ক্যান্টারবারির বিপক্ষে প্রথমবারের মতো অকল্যান্ড ক্রিকেট দল খেলায় অংশগ্রহণ করে। ক্যান্টারবারি ও ওতাগোর পর এবং ওয়েলিংটনের অল্প কিছুদিন পূর্বে তৃতীয় বড়ো ধরনের সংস্থা হিসেবে প্রতিষ্ঠিত হয়। ১৯০৬ সাল থেকে দলটি তৎকালীন গভর্নর-জেনারেল উইলিয়াম প্লাঙ্কেটের দানকৃত প্লাঙ্কেট শীল্ডের ন্যায় কাঠামোবদ্ধ প্রতিযোগিতায় প্রথম অংশ নেয়। চ্যালেঞ্জ প্রতিযোগিতার দ্বিতীয় মৌসুমে অকল্যান্ড ক্যান্টারবারিকে পরাজিত করে প্রথমবারের মতো শিরোপা জয় করে। এরপর ১৯০৮ থেকে ১৯২১ সময়কালে দলটি আরও তিনবার প্লাঙ্কেট শীল্ডের শিরোপা জয়ে সমর্থ হয়। এ সময়ে প্রতিযোগিতাটি রাউন্ড-রবিন পদ্ধতিতে অনুষ্ঠিত হয়েছিল। ১৯২০ ও ১৯৩০-এর দশককে প্রায়শঃই অকল্যান্ড ক্রিকেটের স্বর্ণযুগরূপে পরিচিতি ঘটানো হয়ে থাকে। এ সময়ে দলটি সাতবার প্লাঙ্কেট শীল্ডের শিরোপা জয়ে নিজেদের শক্তিমত্তার বহিঃপ্রকাশ ঘটিয়েছিল। তন্মধ্যে, দলটি একাধারে চারবার শিরোপা জয় করে। ১৯২০-এর দশকে স্থানীয় পর্যায়ে সফলতা লাভকালে শুরুরদিকের জ্যাক মিলস ও সেস ড্যাক্রের ন্যায় নিউজিল্যান্ডীয় ক্রিকেট তারকার অংশগ্রহণ ছিল। প্লাঙ্কেট শীল্ড (২৮) ফোর্ড ট্রফি (১০) বার্গার কিং সুপার স্ম্যাশ (৪) [১], Cricinfo.com, Retrieved 5 January 2011 Auckland Aces Official Website Auckland Cricket Association Official Website
কালিনিনগ্রাদ

কালিনিনগ্রাদ (রুশ: Калининград, আ-ধ্ব-ব: [kəlʲɪnʲɪnˈɡrat]; প্রাক্তন জার্মান নাম: Königsberg; ইডিশ: קעניגסבערג, কেনিগ্‌সবের্গ; রুশ: Кёнигсберг, উচ্চারণ: কিয়োনিগসবের্গ; প্রাচীন প্রুশীয়: Twangste, Kunnegsgarbs, Knigsberg) রাশিয়ার কালিনিনগ্রাদ ওবলাস্তের প্রশাসনিক কেন্দ্র। এটি ইউরোপের উত্তরাংশে বাল্টিক সাগরের উপকূলে পোল্যান্ড এবং লিথুয়ানিয়ার মাঝে অবস্থিত একটি রুশ ছিটমহল (বহিঃস্থ ধরনের)। এটি বাল্টিক সাগরের একটি খাঁড়ি ভিস্তুলা লেগুনে পতিত প্রেগোলিয়া নদীর মোহনায় অবস্থিত। মধ্যযুগে এখানে একটি প্রাচীন প্রুশীয় লোকালয় ছিল। পরবর্তীতে এটি প্রুশিয়া ডিউকরাজ্যের রাজধানী শহরে পরিণত হয়। পরে এটি পূর্ব প্রুশিয়া রাজ্যের রাজধানী ছিল। কিন্তু ২য় বিশ্বযুদ্ধের সময় এটির ব্যাপক ক্ষয়ক্ষতি হয়। এ সময় রাশিয়া শহরটি দখলে নিয়ে নেয় এবং এর লক্ষ লক্ষ জার্মান অধিবাসী ১৯৪৪ থেকে ১৯৫০ সালের মধ্যে হয় পালিয়ে যায় কিংবা তাদেরকে শহর থেকে রুশরা বিতাড়িত করে। বর্তমানে এটি মূলত রুশ অধ্যুষিত একটি শহর যার মোট জনসংখ্যা (রুশ ২০১০ জনগণনা অনুযায়ী) প্রায় ৪ লক্ষ ৩১ হাজার। শহরটি ২০১৮ ফিফা বিশ্বকাপের কিছু খেলা আয়োজন করে। Resolution #640 Article 6 of the Charter of Kaliningrad states that the city may have an anthem, providing one is officially adopted. ২০১৫-এর হিসাব অনুযায়ী[হালনাগাদ], an anthem is not listed among the symbols of the city shown on the official website of Kaliningrad. Law #397 Official website of Kaliningrad. Passport of Kaliningrad Urban Okrug. (রুশ) Charter of Kaliningrad, Article 25 Official website of Kaliningrad. Head of the City, Alexander Georgiyevich Yaroshuk. (রুশ) Russian Federal State Statistics Service (২০১১)। "Всероссийская перепись населения 2010 года. Том 1" [2010 All-Russian Population Census, vol. 1]। Всероссийская перепись населения 2010 года (2010 All-Russia Population Census) (রুশ ভাষায়)। Federal State Statistics Service। সংগ্রহের তারিখ জুন ২৯, ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Kaliningrad Oblast Territorial Branch of the Federal State Statistics Service. Оценка численности населения Калининградской области по состоянию на 1 января 2018 года[স্থায়ীভাবে অকার্যকর সংযোগ] (রুশ) Law #463 "Об исчислении времени"। Официальный интернет-портал правовой информации (রুশ ভাষায়)। ৩ জুন ২০১১। সংগ্রহের তারিখ ২৭ জুলাই ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Почта России. Информационно-вычислительный центр ОАСУ РПО. (Russian Post). Поиск объектов почтовой связи (Postal Objects Search) (রুশ) উইকিমিডিয়া কমন্সে কালিনিনগ্রাদ সংক্রান্ত মিডিয়া রয়েছে। Kaliningrad travel guide ওয়েব্যাক মেশিনে আর্কাইভকৃত ২০ আগস্ট ২০১৭ তারিখে বিষয়শ্রেণীবাল্টিক সাগরের বন্দর শহর এবং নগর
একদিনের আন্তর্জাতিক ক্রিকেটে বাংলাদেশের রেকর্ডের তালিকা

এটি একদিনের আন্তর্জাতিক ক্রিকেটে বাংলাদেশের রেকর্ডের একটি তালিকা। এ তালিকায় আছে একদিনের আন্তর্জাতিক (ওডিআই) ক্রিকেটে দলীয় ও ব্যক্তিগত পরিসংখ্যান। বাংলাদেশ প্রথম ওডিআই খেলে ৩১ মার্চ ১৯৮৬ সালে পাকিস্তানের বিপক্ষে। বাংলাদেশ প্রথম ওডিআই জয় পায় কেনিয়ার বিপক্ষে ১৭ মে ১৯৯৮ সালে।  টীমের জন্য প্রতিকী শব্দ (৩০০/৩) বুঝায় যে, ৩ উইকেট হারিয়ে দলী সংগ্রহ ৩০০ রান যেখানে হয়তো ইনিংস সমাপ্তি, সফলভাবে রান তাড়া করেই হোক বা ওভারের স্বল্পতা কিংবা বোলিং করতে ব্যর্থতার কারণেই হোক। (৩০০) বুঝায় দলীয় সংগ্রহ ৩০০ রান এবং সকল উইকেট হারিয়েছে। ব্যাটিং প্রতিকী (১০০) বুঝায় ব্যাটসম্যান ১০০ রানের স্কোর করেছে এবং আউট। (১০০*) বুঝায় ব্যাটসম্যান ১০০ রান স্কোর করেছে এবং নট আউট বোলিং প্রতিকী (৩/১০০) বুঝায় ১০০ রানের বিনিময়ে ৩টি উইকেট তুলে নিয়েছেন। বর্তমানে খেলছে প্লেয়ার রেকর্ড অধিকারী খেলোয়াড় যিনি বর্তমানে একদিনের আন্তর্জাতিক খেলতেছেন তাকে বোল্ড আকারে দেখাবে। ধারাবাহিক রান (১০) বুঝায় যে দলের ধারাবাহিক জয় বা পরাজয় (১০*) দলের ধারাবাহিক জয় বা পরাজয়কে বুঝায় এবং এখনও প্রক্রিয়াধীন। একদিনের আন্তর্জাতিক ক্রিকেটের রেকর্ড তালিকা একদিনের আন্তর্জাতিক ক্রিকেটে হ্যাট্রিকের তালিকা টেস্ট ক্রিকেট রেকর্ডের তালিকা শের-ই-বাংলা জাতীয় ক্রিকেট স্টেডিয়ামে আন্তর্জাতিক ক্রিকেটে পাঁচ-উইকেট লাভের তালিকা ক্রিকেট বিশ্বকাপের রেকর্ড তালিকা "Bangladesh v Pakistan 1985–86"।  "Bangladesh v Kenya 1997–98"।  "Bangladesh/ ODI Records/ Highest Win Margins/ by Runs"। ESPNCricinfo। সংগ্রহের তারিখ ৩ নভেম্বর ২০১৮।  "Bangladesh Cricket Team Records & Stats | ESPNcricinfo.com"। Cricinfo। সংগ্রহের তারিখ ৪ মার্চ ২০২০।  "Bangladesh Cricket Team Records & Stats | ESPNcricinfo.com"। Cricinfo। সংগ্রহের তারিখ ৪ মার্চ ২০২০।  "Bangladesh Cricket Team Records & Stats | ESPNcricinfo.com"। Cricinfo। সংগ্রহের তারিখ ৪ মার্চ ২০২০।  "Bangladesh Cricket Team Records & Stats | ESPNcricinfo.com"। Cricinfo। সংগ্রহের তারিখ ৩ মার্চ ২০২০।  "Bangladesh Cricket Team Records & Stats | ESPNcricinfo.com"। Cricinfo। সংগ্রহের তারিখ ৩ মার্চ ২০২০।  "Batting records | One-Day Internationals | Cricinfo Statsguru | ESPNcricinfo.com"। Cricinfo। সংগ্রহের তারিখ ২০ জুন ২০১৯।  "Bangladesh Cricket Team Records & Stats | ESPNcricinfo.com"। Cricinfo। সংগ্রহের তারিখ ১৮ জুন ২০১৯।  "Bangladesh Cricket Team Records & Stats | ESPNcricinfo.com"। Cricinfo। সংগ্রহের তারিখ ২৬ অক্টোবর ২০১৮।  "Bangladesh Cricket Team Records & Stats | ESPNcricinfo.com"। Cricinfo। সংগ্রহের তারিখ ১৮ জুন ২০১৯।  "Bangladesh Cricket Team Records & Stats | ESPNcricinfo.com"। Cricinfo। সংগ্রহের তারিখ ১৮ জুন ২০১৯।  "Bangladesh Cricket Team Records & Stats | ESPNcricinfo.com"। Cricinfo। সংগ্রহের তারিখ ২৬ অক্টোবর ২০১৮।  "Bangladesh Cricket Team Records & Stats | ESPNcricinfo.com"। Cricinfo। সংগ্রহের তারিখ ৬ মার্চ ২০২০।  "Bangladesh Cricket Team Records & Stats | ESPNcricinfo.com"। Cricinfo। সংগ্রহের তারিখ ৬ মার্চ ২০২০।
রোমুলো বেতানকুর্ত

রোমুলো এর্নেস্তো বেতানকুর্ত বেল্লো (স্পেনীয় ভাষায়: Rómulo Ernesto Betancourt Bello) (২২শে ফেব্রুয়ারি, ১৯০৮, গুয়াতিরে, মিরান্দা, ভেনেজুয়েলা – ২৮শে সেপ্টেম্বর, ১৯৮১, নিউ ইয়র্ক) ১৯৪৫ থেকে ১৯৪৮ সাল পর্যন্ত ও পরবর্তীকালে ১৯৫৯ থেকে ১৯৬৪ সাল পর্যন্ত ভেনেজুয়েলার রাষ্ট্রপতি ছিলেন। তিনি একজন বামপন্থী, কিন্তু সাম্যবাদ-বিরোধী, রাজনীতিবিদ ছিলেন। রাষ্ট্রপতি হিসেবে তিনি কৃষি সংস্কার, শিল্পোন্নয়ন এবং শাসনব্যবস্থায় জনগণের অংশগ্রহণের ব্যাপারে নীতি অনুসরণ করেন। তিনি ছিলেন বিংশ শতাব্দীতে ভেনেজুয়েলার অন্যতম প্রধান রাজনৈতিক নেতা এবং দেশটির প্রধান রাজনৈতিক দল আক্‌সিওন দেমোক্রাতিকার (Acción Democrática) নেতা। বেতানকুর্ত কারাকাস শহরের কাছে গুয়াতিরে-তে জন্মগ্রহণ করেন। তিনি কারাকাস বিশ্ববিদ্যালয়ে পড়ার সময় সামরিক স্বৈরশাসক হুয়ান বিসেন্তে গোমেসের বিরুদ্ধে কর্মকাণ্ডের জন্য ১৯২৮ সালে কারারুদ্ধ হন। সপ্তাহ খানেক পর তাকে ছেড়ে দেয়া হলেও তিনি গোমেসের বিরুদ্ধে প্রতিবাদ করতে থাকেন। ফলে তাকে দেশ থেকে নির্বাসিত করা হয়। ১৯৩৬ সাল পর্যন্ত তিনি নির্বাসিত ছিলেন। এসময় তিনি তার অভিজ্ঞতার উপর একটি বই লেখেন এবং স্বল্প সময়ের জন্য কোস্টা রিকার কমিউনিস্ট পার্টিতে যোগ দেন। ১৯৩৭ সালে তিনি দেশে ফিরে আসেন। কিন্তু ১৯৩৯ সালে তাকে আবারও একই কারণে নির্বাসিত করা হয়। ১৯৪১ সালে তিনি দ্বিতীয়বার ফিরে এসে বামপন্থী রাজনৈতিক দল "আকসিওন দেমোক্রাতিকা" গঠন করেন। দলটি শিঘ্রই প্রচুর জনসমর্থন কুড়াতে সক্ষম হয়। জেনারেল ইসাইস মেদিনা আংগারিতার বিরুদ্ধে একটি সামরিক ক্যু সংঘটিত হবার পর তাকে অন্তর্বর্তীকালীন রাষ্ট্রপতি বানানো হয়। এসময় তিনি একটি নতুন সংবধান লেখেন এবং একটি মধ্যপন্থী সামাজিক সংস্কার প্রকল্প শুরু করেন, যার অংশ হিসেবে ছিল ভূমি-সংস্কার ও কৃষকদের মাঝে ভূমি পুনর্বিতরণ এবং তেল কোম্পানিগুলির উপর অধিকতর সরকারি নিয়ন্ত্রণ। ১৯৪৮ সালে তিনি পরবর্তী রাষ্ট্রপতি নির্বাচনের জন্য পদত্যাগ করেন, কিন্তু এর পরপরই মার্কোস পেরেস হিমেনেস সামরিক ক্যু ঘটান এবং তাকে আবারও নির্বাসিত করা হয়। আকসিওন দেমোক্রাতিকাকে নিষিদ্ধ ঘোষণা করা হয়। বেতানকুর্ত পরবর্তী দশ বছর মার্কিন যুক্তরাষ্ট্র, কিউবা, পুয়ের্তো রিকো ও কোস্টা রিকাতে কাটান এবং নিষিদ্ধ আকসিওন দেমোক্রাতিকার সদস্যদের পরিচালনা করতে থাকেন। ১৯৫৮ সালে হিমেনেসকে ক্ষমতাচ্যুত করা হলে দশ বছর পর তিনি দেশে ফিরে আসেন এবং রাষ্ট্রপতি নির্বাচিত হন। তিনি দেশটির গণতন্ত্রের ভিত্তি দৃঢ় করেন। ১৯৬০ সালে ডোমিনিকান প্রজাতন্ত্রের স্বৈরশাসক রাফায়েল তুর্হিয়ো ব্যক্তিগত বিদ্বেষবশত তাকে হত্যার জন্য ঘাতক পাঠান, কিন্তু কারাকাসে এ গুপ্ত বোমা আক্রমণে তিনি আহত হলেও অল্পের জন্য প্রাণে বেঁচে যান। তিনি ১৯৬১ সালে দেশটির নতুন সংবিধান রচনার প্রক্রিয়া দেখাশোনা করেন এবং দেশ শাসনে সামরিক বাহিনীর প্রভাব খর্ব করেন। তিনি এসময় কিউবাপন্থী কট্টর সাম্যবাদী ও শঙ্কাগ্রস্ত রক্ষণশীলদের মধ্যপন্থা অবলম্বন করেন এবং পেট্রোলিয়াম নির্ভরতা কমানোর জন্য দেশে শিল্পের প্রসার ঘটান। ১৯৬৪ সালে অবসর গ্রহণের পর তিনি সুইজারল্যান্ডে আট বছর স্বেচ্ছা নির্বাসনে যান। ১৯৭২ সালে তিনি আবার ভেনেজুয়েলায় ফিরে আসেন এবং ১৯৭৩ সালের রাষ্ট্রপতি নির্বাচনে অংশ নিয়ে পরাজিত হন। তবে ঐ বছর বেতানকুর্তকে ভেনেজুয়েলার সিনেটের আজীবন সদস্যপদ দেয়া হয়। আধুনিক গণতান্ত্রিক ভেনেজুয়েলার জনক হিসেবে পরিচিত বেতানকুর্ত ১৯৮১ সালে নিউ ইয়র্ক শহরে ডক্টর্‌স হসপিটালে ৭৩ বছর বয়সে মারা যান। "Biografia de Rómulo Betancourt"। www.biografiasyvidas.com। সংগ্রহের তারিখ ২০২২-০১-১৩।  "Rómulo Betancourt | president of Venezuela | Britannica"। www.britannica.com (ইংরেজি ভাষায়)। সংগ্রহের তারিখ ২০২২-০১-১৩।
জ্যাকি উইভার

জ্যাকুলিন রুথ উইভার এও (ইংরেজি: Jacqueline Ruth Weaver; জন্ম: ২৫শে মে ১৯৪৭) হলেন একজন অস্ট্রেলীয় অভিনেত্রী। তিনি মঞ্চ, টেলিভিশন ও চলচ্চিত্রে অভিনয় করেন। তিনি অ্যানিমেল কিংডম (২০১০) ও সিলভার লাইনিংস প্লেবুক (২০১২) চলচ্চিত্রে অভিনয়ের জন্য আন্তর্জাতিকভাবে খ্যাতি অর্জন করেন এবং এই দুই চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। উইভার ১৯৭০-এর দশকে স্ট্রর্ক (১৯৭১), আলভিন পার্পল (১৯৭৩) ও পিটারসেন (১৯৭৪) চলচ্চিত্র দিয়ে অস্ট্রেলীয় নব কল্লোলের প্রতীক হিসেবে আত্মপ্রকাশ করেন। তার অভিনীত অন্যান্য চলচ্চিত্র হল পিকনিক অ্যাট হ্যাঙ্গিং রক (১৯৭৫), ম্যাজিক ইন দ্য মুনলাইট (২০১৪), দ্য ডিজ্যাস্টার আর্টিস্ট (২০১৭), বার্ড বক্স (২০১৮) ও পমস (২০১৯)। ২০০৫ সালে তার আত্মজীবনী মাচ লাভ, জ্যাক প্রকাশিত হয়। উইভার ১৯৪৭ সালের ২৫শে মে নিউ সাউথ ওয়েলসের সিডনিতে জন্মগ্রহণ করেন। তার মাতা এডিথ (প্রদত্ত নাম: সিম্পসন) ইংল্যান্ড থেকে অস্ট্রেলিয়ায় যান এবং তার পিতা আর্থার উইভার ছিলেন সিডনির আম মোক্তার। জ্যাকি হর্নসবি গার্লস হাই স্কুলে পড়াশুনা করেন এবং তিনি তার স্কুলে ডাক্স ছিলেন। তিনি বিশ্ববিদ্যালয়ে সমাজবিজ্ঞান বিষয়ে পড়াশুনার জন্য বৃত্তি পান, কিন্তু তিনি এর পরিবর্তে অভিনয়ে মনোনিবেশ করেন। উইভারের চলচ্চিত্রে অভিষেক হয় ১৯৭১ সালে স্টর্ক দিয়ে, যার জন্য তিনি তার প্রথম অস্ট্রেলিয়ান ফিল্ম ইনস্টিটিউট পুরস্কার লাভ করেন। ১৯৭০-এর দশকে উইভার আলভিন পার্পল (১৯৭৩) চলচ্চিত্রে তার কাজের জন্য তিনি যৌন আবেদনের প্রতীক খ্যাতি লাভ করেন। তিনি দাবী করেন তিনি এই খ্যাতি পছন্দ করেননি, কিন্তু তার কাজের ধরন হিসেবে গ্রহণ করেন। এই দশকে তার অন্যান্য উল্লেখযোগ্য চলচ্চিত্রগুলো হল পিটার উইয়ার পরিচালিত পিকনিক অ্যাট হ্যাংগিং রক (১৯৭৫) এবং ক্যাডি (১৯৭৬), যার জন্য তিনি তার দ্বিতীয় অস্ট্রেলিয়ান ফিল্ম ইনস্টিটিউট পুরস্কার অর্জন করেন। ২০১০ সালে উইভার অপরাধমূলক থ্রিলার অ্যানিমেল কিংডম চলচ্চিত্রে অভিনয় করেন। এতে তার অসামান্য অভিনয় দক্ষতার জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারে মনোনীত হন এবং অস্ট্রেলিয়ান ফিল্ম ইনস্টিটিউট পুরস্কার, ন্যাশনাল বোর্ড অব রিভিউ পুরস্কার, লস অ্যাঞ্জেলেস ফিল্ম ক্রিটিকস অ্যাসোসিয়েশন পুরস্কার ও স্যাটেলাইট পুরস্কার লাভ করেন। ২০১২ সালে তিনি রবার্ট ডি নিরোর বিপরীতে সিলভার লাইনিংস প্লেবুক চলচ্চিত্রে অভিনয় করেন। এই ছবিতে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে তার দ্বিতীয় একাডেমি পুরস্কারের মনোনয়ন লাভ করেন। ২০১৪ সালে তার অভিনীত সিক্স ড্যান্স লেসনস্‌ ইন সিক্স উয়িকস্‌ মুক্তি পায়। রিচার্ড আলফিয়েরির একই নামের নাটক অবলম্বনে ছবিটি নির্মাণ করেন আর্থার অ্যালান সেইডম্যান। একাডেমি পুরস্কার মনোনীত: শ্রেষ্ঠ পার্শ্ব অভিনেত্রী - অ্যানিমেল কিংডম (২০১০) মনোনীত: শ্রেষ্ঠ পার্শ্ব অভিনেত্রী - সিলভার লাইনিংস প্লেবুক (২০১২) উইভার, জ্যাকি। "Much Love, Jac"। গুডরিডস। সংগ্রহের তারিখ ২৫ মে ২০১৮।  কার্টিন, জেনি (১১ এপ্রিল ১৯৮৬)। "Jacki Weaver actress"। দি এজ। সংগ্রহের তারিখ ২৫ মে ২০১৮।  "Jacki Weaver To Star In Indie '6 Dance Lessons In 6 Weeks'"। ডেডলাইন। ৪ এপ্রিল ২০১৩। সংগ্রহের তারিখ ২৫ মে ২০১৮।  উইকিমিডিয়া কমন্সে জ্যাকি উইভার সংক্রান্ত মিডিয়া রয়েছে। ইন্টারনেট মুভি ডেটাবেজে জ্যাকি উইভার  (ইংরেজি)
ডোনাল্ড ক্রিস্প

ডোনাল্ড ক্রিস্প (ইংরেজি: Donald Crisp; জন্ম: জর্জ উইলিয়াম ক্রিস্প, ২৭শে জুলাই ১৮৮২ - ২৫শে মে ১৯৭৪) ছিলেন একজন ইংরেজ অভিনেতা, প্রযোজক, পরিচালক, চিত্রনাট্যকার। নির্বাক চলচ্চিত্র যুগের শুরুর সময় থেকে ১৯৬০-এর দশক পর্যন্ত তিনি চলচ্চিত্রে কাজ করেছেন। হাউ গ্রিন ওয়াজ মাই ভ্যালি (১৯৪২) চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার অর্জন করেছেন। ক্রিস্প ১৮৮২ সালের ২৭শে জুলাই লন্ডনের বাউ শহরে জন্মগ্রহণ করেন। তার পিতা জেমস ক্রিস্প এবং মাতা এলিজাবেথ ক্রিস্প (প্রদত্ত নাম: ক্রিস্টি)। তার চার ভাই ও চার বোন ছিল। তারা হলেন জেমস, জন, এলিজাবেথ, অ্যান, অ্যালিস, এলিজা, ও মার্ক। তিনি এটন কলেজ ও অক্সফোর্ড বিশ্ববিদ্যালয়ে পড়াশুনা করেন। বোয়ার যুদ্ধে তিনি ১০ম হুসার্সের ট্রুপার হিসেবে নিয়োজিত ছিলেন। সবাক চলচ্চিত্র বিকাশ লাভ করার পর ক্রিস্প ১৯৩০-এর দশকে অভিনয়ে মনোনিবেশ করেন। ত্রিশ ও চল্লিশের দশকে তিনি হলিউডের ব্যস্ততম চরিত্রাভিনেতাদের একজন ছিলেন এবং সে সময়ের প্রধানতম তারকাদের সাথে অভিনয় করেন। তন্মধ্যে উল্লেখযোগ্য হল ক্যাথরিন হেপবার্নের সাথে দ্য লিটল মিনিস্টার (১৯৩৪) ও আ ওম্যান রেবেলস (১৯৩৬); চার্লস লটনের সাথে মিউটিনি অন দ্য বাউন্টি (১৯৩৫); বেটি ডেভিস ও হেনরি ফন্ডার সাথে দ্যাট সার্টেেইন ওম্যান (১৯৩৭); পল মুনির সাথে দ্য লাইফ অব এমিল জোলা (১৯৩৭); লরন্স অলিভিয়ের সাথে উদারিং হাইটস (১৯৩৯); এরল ফ্লিনের সাথে দ্য প্রাইভেট লাইভস অব এলিজাবেথ অ্যান্ড এসেক্স (১৯৩৯) ও দ্য সি হক (১৯৪); এবং গ্রেগরি পেকের সাথে দ্য ভ্যালি অব ডিসিশন (১৯৪৫)। চরিত্রাভিনেতা হিসেবে ক্রিস্প ভালোবাসাযোগ্য ও অসৎ দুই ধরনের চরিত্রে সমান দক্ষতা প্রদর্শন করেছেন। তার সবচেয়ে স্মরণীয় চরিত্র ভূমিকা ছিল জন ফোর্ড পরিচালিত হাউ গ্রিন ওয়াজ মাই ভ্যালি (১৯৪১)। এই ছবিতে গুইলিম মরগান চরিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার অর্জন করেন। তিনি ল্যাসি কাম হোম (১৯৪৩), ন্যাশনাল ভেলভেট (১৯৪৪) ও দি আনইনভাইটেড (১৯৪৪) চলচ্চিত্রে অভিনয় করেন। চলচ্চিত্র শিল্পে অবদানের জন্য ১৯৬০ সালের ৮ই ফেব্রুয়ারি হলিউড ওয়াক অব ফেমে ক্রিস্পের নামাঙ্কিত তারকা খচিত হয়। তারকাটি ১৬২৮ ভাইন স্ট্রিটে অবস্থিত। তিনি কয়েকবার স্ট্রোকে আক্রান্ত হয়ে ১৯৭৪ সালের ২৫শে মে ৯১ বছর বয়সে মৃত্যুবরণ করেন। তার মরদেহ ক্যালিফোর্নিয়ার গ্লেনডেলের ফরেস্ট লন মেমোরিয়াল পার্ক সেমেটারিতে সমাহিত করা হয়। Obituary, Variety, 29 May 1974. "Master Index of Births registered in England & Wales in July, August, September, 1882"। ফ্রিবিএমডি। সংগ্রহের তারিখ ২৫ মে ২০১৮।  "Donald Crisp"। এনএনডিবি। Soylent Communications। সংগ্রহের তারিখ ২৫ মে ২০১৮।  "DONALD CRISP, 93, '41 OSCAR WINNER"। দ্য নিউ ইয়র্ক টাইমস (ইংরেজি ভাষায়)। ২৭ মে ১৯৭৪। সংগ্রহের তারিখ ১১ আগস্ট ২০১৮।  "Donald Crisp - Hollywood Walk of Fame"। ওয়াক অব ফেম। সংগ্রহের তারিখ ২৫ আগস্ট ২০১৮।  "Donald Crisp"। লস অ্যাঞ্জেলেস টাইমস। সংগ্রহের তারিখ ২৫ আগস্ট ২০১৮।  উইকিমিডিয়া কমন্সে ডোনাল্ড ক্রিস্প সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে ডোনাল্ড ক্রিস্প (ইংরেজি) ইন্টারনেট মুভি ডেটাবেজে ডোনাল্ড ক্রিস্প  (ইংরেজি) ফাইন্ড এ গ্রেইভে ডোনাল্ড ক্রিস্প (ইংরেজি)
পশ্চিমবঙ্গ প্রাথমিক শিক্ষা পর্ষদ

পশ্চিমবঙ্গ প্রাথমিক শিক্ষা পর্ষদ হল, ভারতের পশ্চিমবঙ্গ রাজ্য সরকারের প্রাথমিক বিদ্যালয় শিক্ষা সংক্রান্ত দপ্তর। এই দপ্তরের মাধ্যমে সারা রাজ্যের প্রাথমিক বিদ্যালয় গুলি নিয়ন্ত্রণ করা হয়। প্রাথমিক বিদ্যালয়ের শিক্ষক নিয়োগ প্রক্রিয়াও এই দপ্তরের মাধ্যমে করা হয়। পশ্চিমবঙ্গ রাজ্যের প্রতিটা জেলায় জেলায় পশ্চিমবঙ্গ প্রাথমিক শিক্ষা পর্ষদের অধীনস্থ জেলা ভিত্তিক প্রাথমিক বিদ্যালয় সংসদ রয়েছে । এই জেলা সংসদের মাধ্যমে , সংসদের চেয়ারম্যান ও জেলা স্কুল পরিদর্শক জেলার প্রতিটা প্রাথমিক বিদ্যালয়ের গৃহ নির্মাণ থেকে পঠন পাঠন প্রতিটা ক্ষেত্রেই দায়িত্ব পালন করে। শ্রী গৌতম পাল মহাশয়বর্তমানে পশ্চিমবঙ্গ প্রাথমিক বিদ্যালয় পর্ষদ এর সভাপতি হিসেবে দায়িত্ব পালন করছেন। "ভোট অঙ্কেই কি ফের প্রাথমিকে নিয়োগ-বিজ্ঞপ্তি - Eisamay"। Eisamay। ২০১৭-১০-৩০। সংগ্রহের তারিখ ২০১৮-০৫-২৬।  "'পরীক্ষার দিন জানিয়ে দ্রুত বিজ্ঞপ্তি', জানালেন প্রাথমিক শিক্ষা পর্ষদ সভাপতি মানিক ভট্টাচার্য– News18 Bengali"। bengali.news18.com। ২০১৭-১০-১৬ তারিখে মূল থেকে আর্কাইভ করা। সংগ্রহের তারিখ ২০১৮-০৫-২৬।
উইলিয়াম ফ্রান্সিস গ্যানং জুনিয়র

উইলিয়াম ফ্রান্সিস গ্যানং জুনিয়র (July 6, 1924 – December 23, 2007) একজন আমেরিকান শরীরতত্ত্ববিদ। মস্তিষ্ক কীভাবে শরীরের গুরুত্বপূর্ণ আভ্যন্তরীণ কাজগুলি নিয়ন্ত্রণ করে সেটি আবিষ্কার করা বিজ্ঞানীদের মধ্যে তিনি অন্যতম। তার বাবা ছিলেন বিখ্যাত উদ্ভিদ বিজ্ঞানী এবং স্মিথ কলেজের অধ্যাপক উইলিয়াম ফ্রান্সিস গ্যানং সিনিয়র। হার্ভার্ড মেডিক্যাল স্কুল থেকে শিক্ষা লাভ করে তিনি দ্বিতীয় বিশ্বযুদ্ধ এবং কোরিয়ান যুদ্ধে মার্কিন যুক্তরাষ্ট্রের সেনা বিভাগে কাজ করেছিলেন। নিউরোএণ্ডোক্রাইনোলজিষ্ট হিসেবে প্রতিষ্ঠিত হয়ে তিনি ক্যালিফোর্নিয়া বিশ্ববিদ্যালয়ের শরীরতত্ত্বের লেঞ্জ আসনের অধ্যাপক হন। তিনি ১৯৭৭-৭৮ সালে আমেরিকান ফিজিয়োলজিকাল সোসাইটির ৫০তম সভাপতি হিসাবেও কার্যনির্বাহ করেছিলেন। গবেষণাকালে তিনি আবিষ্কার করেন যে রক্তচাপ এবং ফ্লুইডের ভারসাম্যতা বা শরীরের লবণ এবং জলের স্তর অ্যাড্রিনাল গ্রন্থি এবং বৃক্কই নিয়ন্ত্রণ করে। এই আবিষ্কার উচ্চ রক্তচাপের চিকিৎসার বিকাশে প্রভূত সহায়তা করে। হৃৎপিণ্ডের ছন্দে প্রভাব ফেলা "লোন-গ্যানং-লেভাইন সিনড্রোম" আবিষ্কারে তিনি ভূমিকা পালন করেছিলেন। তার লেখা শরীরতত্ত্বের বই Review of Medical Physiology ছাত্র-শিক্ষকদের মধ্যে ব্যাপক জনপ্রিয়। ১৯৬৩ সালে প্রথম প্রকাশিত এই বইয়ের বর্তমান ২৫তম সংস্করণ প্রকাশ পেয়েছে এবং ১৮ টা ভাষায় অনূদিত হয়েছে। ২০০৭ সালের ২৩ ডিসেম্বর ক্যালিফোর্নিয়ার আলবানীতে তিনি মৃত্যুবরণ করেন। [১] ওয়েব্যাক মেশিনে আর্কাইভকৃত ১৫ ফেব্রুয়ারি ২০০৯ তারিখে 2002 bio "Leading UCSF neuroendocrinologist and medical leader dies"। ১৯ জানুয়ারি ২০০৮ তারিখে মূল থেকে আর্কাইভ করা। সংগ্রহের তারিখ ২৬ মে ২০১৮।  [২] ওয়েব্যাক মেশিনে আর্কাইভকৃত ২ সেপ্টেম্বর ২০০৬ তারিখে 2003 citation "APS presidents"। ২৯ আগস্ট ২০০৮ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১৮।  W.F. Ganong Obituary at The American Physiological Society